ท้องที่ที่เกิดเหตุเกี่ยวพันกับคดีเช็ค มีอะไรบ้าง
ในคดีเช็ค ในท้องที่ที่มีการมอบเช็ค ท้องที่ที่นำเช็คไปเรียกเก็บเงิน ท้องที่ที่ธนาคารตามเช็คปฏิเสธการจ่ายเงิน เหล่านี้ถือว่าเป็นท้องที่ที่เกิดเหตุเกี่ยวพันกันทั้งสิ้นถือว่าเป็นกรณีความผิดที่เกิดขึ้นต่อเนื่องกันหลายท้องที่ตาม ป.วิ.อ. มาตรา 19 (3) พนักงานสอบสวนในแต่ละท้องที่ต่างมีอำนาจสอบสวนทั้งสิ้น 

ฉะนั้นในกรณีที่ยังจับกุมตัวผู้กระทำผิดไม่ได้ พนักงานสอบสวนในท้องที่ที่พบการกระทำผิดเกิดขึ้นก่อน คือ เมื่อผู้เสียหายแจ้งความร้องทุกข์ต่อพนักงานสอบสวนในท้องที่ที่เกี่ยวข้องในท้องที่ที่ไหน พนักงานสอบสวนในท้องที่นั้นก็เป็นพนักงานสอบสวนผู้รับผิดชอบ ต่างกับกรณีที่ผู้เสียหายเป็นโจทก์ฟ้องเอง ท้องที่เกิดเหตุมีเพียงท้องที่เดียวคือ ท้องที่ที่ธนาคารตามเช็คปฏิเสธการจ่ายเงิน เพราะไม่มีเรื่องการสอบสวนมาเกี่ยวข้อง จึงไม่นำ ป.วิ.อ. มาใช้บังคับ ดังนั้นศาลที่ผู้เสียหายจะยื่นฟ้องได้ก็มีเฉพาะศาลในท้องที่ที่ธนาคารปฏิเสธการจ่ายเงินเท่านั้น แต่ถ้าเป็นกรณีที่พนักงานอัยการเป็นโจทก์ยื่นฟ้องสามารถยื่นฟ้องต่อศาลที่มีการสอบสวนได้ กรณีนี้สามารถนำท้องที่ที่เกิดเหตุตาม ป.วิ.อ. มาตรา 19 มาใช้บังคับได้

ความผิดตาม พ.ร.บ. ว่าด้วยความผิดอันเกิดจากการใช้เช็คฯ สถานที่ตั้งของธนาคารที่ปฏิเสธการจ่ายเงินเป็นสถานที่ความผิดเกิดขึ้น ไม่ใช่ธนาคารที่นำเช็คไปเข้าบัญชีเพื่อเรียกเก็บเงิน
กฎหมายตั๋วเงิน-เช็ค,ประมวลกฎหมายวิธีพิจาณาความอาญา(วิอาญา),คำพิพากษาศาลฎีกา